****

**OBČINA KIDRIČEVO**

Odbor za družbene dejavnosti

Kopališka ul. 14

2325 Kidričevo

Štev. 602-9/2022-3

Dne 5.5.2022

Odbor za družbene dejavnosti v skladi s 54. členom Poslovnika Občinskega sveta Občine Kidričevo (Uradno glasilo slovenskih občin, št. 36/17 in 16/18), predlaga občinskemu svetu Občine Kidričevo, da poda soglasje k sistemizaciji delovnih mest v vrtcu pri Osnovni šoli Cirkovce za šolsko leto 2022/2023, in sicer:

|  |  |  |
| --- | --- | --- |
| Naziv delovnega mesta | Tarifna skupina | Število delovnih mest |
| Vzgojiteljica predšolskih otrok | VII | 5 |
| Vzgojiteljica predšolskih otrok - pomočnica vzgojiteljice | V | 5,40 |
| Pomočnica ravnateljice | VII | 0,45 |
| Svetovalni delavec | VII | 0,15 |
| Organizator zdravstveno-higienskega režima | VII | 0,08 |
| Organizator prehrane | VII | 0,08 |
| Računovodja | VII | 0,20 |
| Tajnik | VI | 0,20 |
| Čistilka | II | 0,65 |
| Perica | II | 0,10 |
| Kuharica | IV | 1,70 |
| Hišnik | IV | 0,20 |
| Kuhar – tržna dejavnost | IV | 0,60 |
| Pomočnik v kuhinji – tržna dejavnost | II | 0,90 |

OBRAZLOŽITEV

108. člen Zakona o organizaciji in financiranju vzgoje in izobraževanja (ZOFVI) določa, da se sistemizacija delovnih mest določi na podlagi normativov in standardov, katero za vrtec pripravi ravnatelj v soglasju z ustanoviteljem.

V skladu z navedenem in upoštevajoč 45. člen Poslovnika občinskega sveta Občine Kidričevo, je odbor za družbene dejavnosti na svoji 19. redni seji, ki je bila, dne 4.5.2022 obravnaval predlog sistemizacije delovnih mest Osnovne šole Cirkovce, za šolsko leto 2022/2023.

Pri obravnavi predloga sistemizacije delovnih mest je odbor ugotovil, da je Osnovana šola Cirkovce upoštevala določb 26. člena Pravilnika o normativih za opravljanje dejavnosti predšolske vzgoje.

26. člen Pravilnika o normativih za opravljanje dejavnosti predšolske vzgoje določa, da je sočasnost vzgojiteljice predšolskih otrok in vzgojiteljice predšolskih otrok - pomočnice vzgojiteljice v oddelku I. starostnega obdobja 6 ur, v oddelku II. starostnega obdobja pa 4 ure.

41. člen Zakon o vrtcih pa tudi določa, da je polna tedenska delovna obveznost vzgojiteljice predšolskih otrok 30 ur dela z otroki in vzgojiteljice predšolskih otrok - pomočnice vzgojiteljice 35 ur, kar pomeni, da je dnevna delovna obveznost dela z otroki vzgojiteljice predšolskih otrok 6 ur, vzgojiteljice predšolskih otrok - pomočnice vzgojiteljice pa 7 ur.

Pri tem pa je potrebno upoštevati še dejstvo, da mora pomočnica ravnateljice tedensko opraviti najmanj 2 uri dela z otroki v oddelku.

6. člen Pravilnika o normativih za opravljanje dejavnosti predšolske vzgoje določa, »V vrtcu pri šoli imenuje ravnatelj za pedagoško in organizacijsko vodenje oddelkov vrtca pomočnika ravnatelja. V okvirju polne delovne obveznosti mora pomočnik ravnatelja opraviti v vrtcu z enim oddelkom 21 ur dela z otroki, oziroma 28 ur svetovalnega dela na teden. Za vsaka dva oddelka več, se mu obveznost zmanjša za 1,5 ure dela z otroki oziroma 2 uri svetovalnega dela na teden. Če del obveznosti dela z otroki oziroma svetovalnega dela pomočnik ravnatelja opravi v šoli, mora v vrtcu opraviti najmanj 2 uri dela z otroki na teden, oziroma toliko ur svetovalnega dela, kot jih vrtcu pripada na podlagi normativa za svetovalnega delavca. Ena ura dela z otroki v vrtcu pomeni 0,7 ure pouka oziroma 0,8 ure podaljšanega bivanja.«.

Odbor za družbene dejavnosti predlaga občinskemu svetu Občine Kidričevo, da poda soglasja k sistemizaciji delovnih mest Osnovne šole Cirkovce za šolsko leto 2022/2023.

Bogdan Potočnik;

predsednik

odbora za družbene dejavnosti